Waxaa isaguna meesha jooga murashax hammi siyaasadeed iyo hawl cusub la yimid, oo aaminsan arrimaha lagaga dhaqmo wadankii uu muddada dheer qurba joogga ku ahaaye, isagoo goobo badan oo cod bixina xaadiray, wuxuu yaqaannaa siyaasadda iyo hadaladeeda, wuxuuna kalsooni ka qabaa inuu dadka ku soo jiidan karo codkarnimo, halyeeynimo uu istaahelin, balse, kama warqabo xaalka ka jira meesha uu joogo, markuu soo degay cidi ma ogayn, hotel ayuu degay waxaa looga sheekeeyey qaabka la isu sharraxo, wuxuu soo xasuustay maalmihii qaraaraa ee uu qaxoontinimada isu dhiibayey, qaabkii Soomaalidu ugu sharaxday sida la isu dhiibo, oo inteeda badani ahayd been iyo inna waxba kama jiraan, nin welibana wuxuu isagu sheegay iyo wuxuu ku daray ayuu u sheegay, oo ku jahowareeray maantase ka culus ayaa taal, su’aashii ugu horreysay ee la weydiiyey markii ragguu meesha ugu yimid warraystay ayaa ah: yaad dabada ku haysaa?
